Ducatus Mediolanensis

Ducatus Mediolanensis"Ducatus Mediolani": titulus e.g. tabulae geographicae anno 1788 editae (Italiane Ducato di Milano, lombarde Ducaa de Milan) fuit antiqua civitas in Italia septemtrionali sita, urbe capitali Mediolano, antecessore dominio Mediolanensi.

Dominium Mediolanense saeculo XIII constitutum erat. Ducatus conditus est die 11 Maii 1395, cum imperator Venceslaus a Luxemburgio titulum ducis Ioanni Galeatio Vicecomiti dedit, qui iam dominus fuerat Mediolani ab anno 1378.

Saeculo quarto decimo et quinto decimo ineunti Mediolanum fuit potentissima omnis Italiae septemtrionalis civitas. Anno 1428, Respublica Veneta urbes Bergomum et Brixiam cepit quae ad Ducatum Mediolanensem pertinuerant.

Post mortem ducis Philippi Mariae, ultimi domi regnatricis Vicecomitum Mediolanensi anno 1447 rem publicam constituerunt, quae Aurea Res publica Ambrosiana nominata est.

Sed iam anno 1450, praeclarus ductor Franciscus I Sfortia, qui Blancam Mariam filiam spuriam ultimi ducis familiae Vicecomitum Philippi Mariae die 25 Octobris 1441 in matrimonium duxerat, se novum ducem urbis Mediolani fecit.

Ab anno 1499 ad annum 1521, reges Franciae Ludovicus XII et Franciscus I duces fuerunt. Copiis Francicis victis anno 1521, ducatus domui Sfortiae redditus est sed de facto in Domus Habsburgensis dominio fuit. Francisco II Sfortia sine prole defuncto anno 1535, ducatus regi Hispaniae de iure tributus est et domui Habsburgensi (primum Hispaniae, deinde Austriae) ad saeculum XVIII mansit.

Inter bellum de successione Hispanica ducatus possessio, quam Philippus dux Andegavensis et archidux Carolus simul vindicabant, multis proeliis disceptata est. Per instrumentum pacis Traiecti ad Rhenum, quod anno 1713 belli finem attulit, Carolo VI ducatus tributus est et propterea eius domui mansit.

Ducatus Mediolanensis finem habuit anno 1796, cum Napoleo I Mediolanum cepit et terras ducatus ad novam Rem Publicam Cisalpinam adiunxit.

 Index ducum 
 Duces familiae Vicecomitum
 Ioannes Galeacius Vicecomes 1395–1402
 Ioannes Maria Vicecomes 1402–1412
 Philippus Maria Vicecomes 1412–1447

 Duces familiae Sfortiae
 Franciscus I Sfortia 1450–1466
 Galeatius Maria Sfortia 1466–1476
 Ioannes Galeatius Sfortia 1476–1494
 Ludovicus Sfortia 1494–1499
 Rex Franciae Ludovicus XII (ut pronepos Ioannis Galeatii Vicecomitis) 1499–1500
 Ludovicus Sfortia restauratus 1500
 Rex Franciae Ludovicus XII 1500–1512
 Maximilianus Sfortia 1512–1515
 Rex Franciae Franciscus I (ut gener Ludovici XII) 1515–1521
 Franciscus II Sfortia 1521–1535

 Duces familiae Habsburgorum
Francisco Sfortia defuncto, Carolus V imperator ducatum pro filio vindicavit.
 Philippus II 1540–1598
 Philippus III 1598–1621
 Philippus IV 1621–1665
 Carolus I 1665–1700
 Carolus II
 Maria Theresia
 Iosephus II
 Leopoldus II
 Franciscus II –1796

 Notae 

 Bibliographia 
 Opera antiquiora
 Massimo Fabi, ed., Vite degli Sforteschi, di Paolo Giovio, Scipione Barbuò, ecc.; Stato de Milano nel secolo XV.; Republica Ambrosiana; Vita di Giovanni delle Bande Nere; Cronaca di Milano. Mediolani, 1853 Textus apud Internet Archive
 Angelo Pavesi, Memorie per servire alla storia del commercio dello stato di Milano, e di quello della città e provincia di Como in particolare. Comi, 1778 Textus apud Internet Archive
 , Histoire des républiques italiennes du moyen âge. 16 voll. Turici: Gessner, 1807-1818; nova ed. 10 voll. Lutetiae, 1840 Vol. 1 et continuatio apud Gallica
 Pietro Verri, Storia di Milano. Vol. 1. Mediolani, 1783 Textus apud 'Internet Archive

 Eruditio recentior
 Cecilia M. Ady; Edward Armstrong, ed., A History of Milan under the Sforza. Londinii: Methuen, 1907 Textus apud Internet Archive
 Julia Cartwright, Beatrice d'Este, Duchess of Milan, 1475-1497: a study of the Renaissance. Londinii: Dent, 1903 Textus apud Internet Archive


 Aliae encyclopaediae



Mediolanum
Categoria:Condita 1395
Categoria:Historia Langobardiae